ལ་གྱི་མཚན་ཡང་དག་པར་བརྗོད་པའི་འགྲེལ་པ་
རིན་པོ་ཆེ་ཉི་ཟླ་འབར་བའི་སྒྲོན་མ་ཞེས་བྱ་བ་བཞུགས་སོ། །
རྒྱ་གར་སྐད་དུ། ·ཧྲཱིཿགྷརྨཨཱཿབྫ། གུ་ཙུགཏཱབོད་སྐད་དུ་བསྒྱུར་བ། ཨཱརྱ་མཉྫུ་ཤྲཱི་
ནཱ་མ་སཾ་གཱི་ཏི་བྲྀཏྟི་རཏྣ་སཱུརྱ་ཙནྡྲ་ཛྭ་ལ་དཱི་པ་ནཱ་མ། བོད་སྐད་དུ། འཕགས་པ་འཇམ་དཔལ་
གྱི་མཚན་ཡང་དག་པར་བརྗོད་པའི་འགྲེལ་པ་རིན་པོ་ཆེ་ཉི་ཟླ་འབར་བའི་སྒྲོན་མ་ཞེས་བྱ་
བ། འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །སྔོན་ཚེ་གོང་ནས་
བསྐལ་པར་སྦྱངས་པ་ཡིས། །རབ་འབྱམས་གསུང་ལ་མ་རྨོངས་སྤྲུལ་པའི་སྐུ། །པདྨ་བདག་
གིས་མངོན་པར་ཤེས་པ་ཡིས། །བཀའ་བརྒྱུད་ཟབ་མོ་བཀྲོལ་བར་མི་འོས་ཀྱང༌། །འགྲོ་བ་
དྲངས་ཕྱིར་རྒྱུད་འདི་བཤད་པར་བྱ། །རྒྱུད་ལས་ཀྱང་། དབང་པོ་བསམ་པ་མཁྱེན་མཆོག་
གིས། །སེམས་ཀྱི་ཁྱད་པར་ཇི་བཞིན་དུ། །བླ་མེད་འབྲས་བུ་ཐོབ་བྱའི་ཕྱིར། །ཐེག་པ་སྣ་ཚོགས་
ཐབས་ཚུལ་གྱིས། །འགྲོ་བའི་དོན་ལ་དགོངས་ནས་སུ། །སེམས་ཅན་རྣམས་ལ་བཤད་པར་
འཚལ། །ཞེས་གསུངས་པའི་ཕྱིར་དང་། མ་ཧཱ་གུ་རུ་པདྨ་འབྱུང་གནས་ཀྱིས། ཉོན་མོངས་
པ་བརྒྱད་ཁྲི་བཞི་སྟོང་གི་གཉེན་པོར། སེམས་ཅན་རྣམས་ལ་ཆོས་ཀྱི་སྒོ་མོ་བརྒྱད་ཁྲི་བཞི་
སྟོང་དུ་བཀའ་དགྲོལ་བར་བྱ་སྟེ། ད་ནི་འཇམ་དཔལ་གྱི་རྒྱུད་རིན་པོ་ཆེ་ཉི་ཟླ་ལྟ་བུ་འདི་
ཚིག་གི་དོན་གྱིས་ཐེག་པ་སྣ་ཚོགས་སུ་བཤད་པར་བྱ་སྟེ། ཐེག་པ་སྣ་ཚོགས་ཐབས་ཚུལ་གྱིས།།
ཞེས་གསུངས་སོ། །ཚིག་རྗེ་ཚིག་བདག་སྨྲ་མཁས་པ། །ཞེས་པས། ཚིག་གི་འབྲུ་བཤད་པར་
བྱ་སྟེ། རྒྱ་གར་སྐད་དུ། ཨཱརྱ་མཉྫུ་ཤྲཱི་ནཱ་མ་སཾ་གཱི་ཏི། ཞེས་པ། རྒྱ་གར་གྱི་སྐད་ཆེན་པོ་བཞི་
.” .|
-18-

འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པའི་འགྲེལ་པ་རིན་པོ་ཆེ་ཉི་ཟླ་འབར་བའི་སྒྲོན་མ།
ལས། འདི་ནི་སཾསྐྲྀ་ཏའི་སྐད་དོ། །ཨ་བ་ཏ་ཤི་ནའི་སྐད་དང་། བི་ཤན་ཏི་ཏའི་སྐད་དང་།
བྱཱ་ཀ་ར་ན་སྡེ་བརྒྱད་ཀྱི་སྐད་དོ། །རྒྱ་གར་སྐད་ཀྱིས་ནི་ཁུངས་བཙུན་ཡིད་ཆེས་བླ་མ་དྲན་
པའོ། །བཀྲ་ཤིས་བྱིན་རླབས་དངོས་གྲུབ་འབྱུང་། །རང་བཟོ་མི་འཇུག་སྒྲ་ཡི་གནད། །ཅེས་
སོ། །ཨཱརྱ་ནི་འཕགས་པ། མཉྫུ་ནི་འཇམ། ཤྲཱི་ནི་དཔལ་ལོ། ནཱ་མ་སཾ་གཱི་ཏི་ནི་མཚན་ ་ཡ་
དག་པར་བརྗོད་པའོ། །དེ་ནི་རྒྱ་སྐད་བོད་སྐད་ཤན་སྦྱར་བའོ། །བོད་སྐད་དུ། འཕགས་
པ་འཇམ་དཔལ་གྱི་མཚན་ཡང་དག་པར་བརྗོད་པ་ཞེས་བྱ་བ། དེ་ཡང་རུས་སྦལ་གྱི་ནུར་
འགྲོས་ཀྱིས་འབྲུ་བཤད་པ་ནི། དབང་པོ་རབ་ལ་མཚན་བསྟན། འབྲིང་ལ་སྤྱི་དང་བྱེ་བྲག་
གི་དབྱེ་བ་དང་། དབང་པོ་ཐ་མ་ལ་ཡི་གེ་འབྲུ་གཉེར་པས་བཤད་པའོ། །འཕགས་པ་ཞེས་
པ་ལ་འབྲུ་ལྔར་བཤད་དེ། རྒྱུ་མཚན་ཉིད་ཀྱི་འཕགས་པ་དང་། སྔགས་ཕྱི་རྒྱུད་སྡེ་གསུམ་
གྱི་འཕགས་པ་དང་། སྔགས་ནང་རྒྱུད་སྡེ་གསུམ་གྱི་འཕགས་པ་དང་། རྫོགས་པ་ཆེན་པོའི་
འཕགས་པ་དང་། དེ་བཞི་ལས་སྤྱི་ཏི་ཡོ་ག་ཇི་ལྟར་འཕགས་པའི་འཕགས་ལུགས་དང་དོན་
རྣམ་པ་ལྔའོ། །དེ་ལ་རྒྱུ་མཚན་ཉིད་ཀྱི་འཕགས་པ་ལ་གསུམ་སྟེ། འཁོར་བའི་འདམ་ནས་
འཕགས་པ་དང་། ཉོན་མོངས་པ་མ་རིག་པའི་ནང་ནས་འཕགས་པ་དང༌། དུག་རྣམ་པ་ལྔ་
ལས་འཕགས་པ་དང་གསུམ་མོ། །དེ་ལ་འཁོར་བའི་འདམ་ནས་འཕགས་པ་ནི་ཤཱཀྱ་ཐུབ་
པའོ། །མ་རིག་པའི་འདམ་ནས་འཕགས་པ་ནི་རང་རྒྱལ་བསེ་རུ་ལྟར་ཉག་གཅིག་ཏུ་གནས་
པའོ། །དུག་ལྔ་ལས་འཕགས་པ་ནི་བྱང་ཆུབ་སེམས་དཔའ་ཆེན་པོའོ། །སྔགས་ཕྱི་རྒྱུད་ཀྱི་
འཕགས་པ་ལ་ཡང་གསུམ་སྟེ། ཀྲི་ཡའི་འཕགས་པ་དང་། ཨུ་པ་ཡའི་འཕགས་པ་དང་། ཡོ་
གའི་འཕགས་པ་དང་གསུམ་མོ། །ཀྲི་ཡའི་འཕགས་པ་ནི་ཉོན་མོངས་པའི་དྲི་མ་ལྔ་དག་སྟེ།
དག་པ་ཆོས་ཉིད་ཀྱི་ལྷ་ལྔས་འཕགས་པའོ། །ཨུ་པ་ཡ་ནི་སྒྲིབ་པ་རྣམ་པ་བཞི་དག་ནས།
རིགས་གསུམ་གྱི་མགོན་པོས་འཕགས་པའོ། །ཡོ་གས་ནི་དུག་ལྔ་ལས་འཕགས་ཏེ། རིགས་
ལྔའི་སངས་རྒྱས་ཀྱིས་འཕགས་སོ། །གསང་སྔགས་ནང་རྒྱུད་སྡེ་གསུམ་གྱི་འཕགས་ལུགས་
-19-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༡༽
-་
་
གསུམ་སྟེ། མ་ཧཱ་ཡོ་གའི་འཕགས་ལུགས་དང་། ཨ་ནུ་ཡོ་གའི་འཕགས་ལུགས་དང་། ཨ་
ཏི་ཡོ་གའི་འཕགས་ལུགས་དང་གསུམ་མོ། །མ་ཧཱ་ནི་ཕུང་པོ་ལྔ་ལས་འཕགས་ཏེ། རིགས་ལྔའི་
སངས་རྒྱས་སོ། །སངས་རྒྱས་ལྔ་བདག་ཅོད་པན་ཅན། །ཞེས་གསུངས་སོ། །དེ་ལས་ཨ་ནུ་ཡོ་
ག་ཉོན་མོངས་དུག་ལྔ་ལས་འཕགས་ཏེ། ཡེ་ཤེས་རྣམ་པ་ལྔའོ། །ཐེག་པ་དེ་བརྒྱད་ལས་ཨ་
ཏི་ཡོ་ག་འཕགས་ཏེ། རྫོགས་ཆེན་གྱི་འཕགས་པ་ལ་གསུམ་སྟེ། ཐེག་པ་བརྒྱད་ཀྱི་ལྟ་སྒོམ་
ལས་འཕགས་པ་དང༌། ཆོས་ཁམས་དང་སྐྱེ་མཆེད་ལྷ་དང་ལྷ་མོའི་ཁྱད་པར་འཕགས་པ་
དང་། བློས་བཏགས་པའི་གྲུབ་པའི་མཐའ་རྣམས་ལས་འཕགས་པ་དང་གསུམ་མོ། །ཐེག་
པ་དགུ་པོ་དེ་རྣམས་ལས་རྫོགས་ཆེན་སྤྱི་ཏི་ཡོ་ག་འཕགས་པ་ནི་གསུམ་སྟེ། ཐེག་པ་རིམ་པ་
དགུ་ལས་འཕགས་པ་དང་། རྒྱུའི་ཆོས་བྱས་པའི་ཆོས་རྩོལ་སྒྲུབ་ཅན་རྣམས་ལས་འཕགས་
པ་དང་། ལྷ་སྒོམ་སྤྱོད་འབྲས་ལས་འཕགས་པ་དང་གསུམ། ཐེག་པ་དགུ་ལས་འཕགས་པ་
ནི་དགུའི་གོང་བརྒལ་སྤྱི་ཏི་ཡོ་གའོ། །རྒྱུའི་ཆོས་བྱ་རྩོལ་ལས་འཕགས་པ་ནི། རྩོལ་སྒྲུབ་བྱ་
རྩོལ་རྒྱུ་འབྲས་ལས་འཕགས་པའོ། །ལྟ་སྒོམ་སྤྱོད་འབྲས་བཞི་ལས་འཕགས་པ་ནི། ཐེག་
པ་གཞན་རྣམས་ཀྱི་ལྟ་སྒོམ་ནི། བློས་བཏགས་ཀྱི་ལྟ་བ། ཡིད་བཙོན་བཟུང་གི་སྒོམ་པ། ཆེད་
བྱས་ཀྱི་སྤྱོད་པ། རེ་དོགས་ཡིད་སྨོན་གྱི་འབྲས་བུའོ། །དེ་བཞི་ལས་སྤྱི་ཏི་ཡོ་ག་འཕགས་ཏེ།
རྟེན་མེད་ཀྱི་ལྟ་བ། རྟོག་མེད་ཀྱི་སྒོམ་པ། ཞེན་མེད་ཀྱི་སྤྱོད་པ། རེ་མེད་རང་གནས་ཀྱི་འབྲས་
བུ་དང་བཞིས་འཕགས་སོ། །ཡེ་ཤེས་ཡེ་ཤེས་ཁྱད་པར་འཕགས། །ཞེས་གསུངས་སོ། །
འཇམ་དཔལ་ཞེས་པ་ཡང་ལྔ་སྟེ། མཚན་ཉིད་སྡེ་གསུམ་གྱི་འཇམ་དཔལ་དང་། ཀྲི་ཡོག་
སྡེ་གསུམ་གྱི་འཇམ་དཔལ་དང་། བསྐྱེད་རྫོགས་རྣམ་གསུམ་གྱི་འཇམ་དཔལ་དང་། རྫོགས་
པ་ཆེན་པོའི་འཇམ་དཔལ་དང་། སྤྱི་ཏི་ཡོ་གའི་འཇམ་དཔལ་དོན་རྣམ་པ་ལྔའོ། །དེ་ལ་རྒྱུ་མཚན་
ཉིད་ཀྱི་འཇམ་དཔལ་ལ་གསུམ་སྟེ། ཉན་ཐོས་ཀྱི་འཇམ་དཔལ་དང་། རང་སངས་རྒྱས་
ཀྱི་འཇམ་དཔལ་དང༌། བྱང་ཆུབ་སེམས་དཔའི་འཇམ་དཔལ་དང་གསུམ་མོ། །ཉན་ཐོས་
-20-

འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པའི་འགྲེལ་པ་རིན་པོ་ཆེ་ཉི་ཟླ་འབར་བའི་སྒྲོན་མ།
ཀྱི་འཇམ་དཔལ་ནི་འགོག་པ་ལ་སྙོམས་པར་ཞུགས་པའོ། །རང་རྒྱལ་བའི་འཇམ་དཔལ་
ནི་བསེ་རུ་ལྟ་བུའི་སངས་རྒྱས་སོ། །བྱང་ཆུབ་སེམས་དཔའི་འཇམ་དཔལ་ནི་བཅོམ་ལྡན་
འདས་ཤཱཀྱ་ཐུབ་པ་དང་གསུམ་མོ། །ཕྱི་རྒྱུད་སྡེ་གསུམ་གྱི་འཇམ་དཔལ་ལ་ཡང་གསུམ་སྟེ།
ཀྲི་ཡའི་འཇམ་དཔལ་དང་། ཨུ་པ་ཡའི་འཇམ་དཔལ་དང་། ཡོ་གའི་འཇམ་དཔལ་དང་གསུམ་
མོ། །ཀྲི་ཡའི་འཇམ་དཔལ་ནི་འཇམ་དཔལ་ཉིད་དོ། །ཨུ་པ་ཡའི་འཇམ་དཔལ་ནི་འཕགས་
པ་སྤྱན་རས་གཟིགས་སོ། །ཡོ་གའི་འཇམ་དཔལ་ནི་ཕྱག་ན་རྡོ་རྗེ་དང་རིགས་ལྔའི་སངས་རྒྱས་
གསུམ་མོ། །གསང་སྔགས་ཀྱི་བསྐྱེད་རྫོགས་གསུམ་གྱི་འཇམ་དཔལ་ནི། མ་ཧཱ་ཡོ་གའི་
འཇམ་དཔལ་དང་། ཨ་ནུ་ཡོ་གའི་འཇམ་དཔལ་དང་། ཨ་ཏི་ཡོ་གའི་འཇམ་དཔལ་དང་
གསུམ་མོ། །མ་ཧཱ་ཡོ་གའི་འཇམ་དཔལ་ནི་རྣམ་པར་སྣང་མཛད་དོ། །ཨ་ནུ་ཡོ་གའི་འཇམ་
དཔལ་ནི་རྡོ་རྗེ་སེམས་དཔའོ། །ཨ་ཏི་ཡོ་གའི་འཇམ་དཔལ་ནི་དཔལ་ཀུན་ཏུ་བཟང་པོའོ།།
དེ་རྣམས་ལས་སྤྱི་ཏི་ཡོ་གའི་འཇམ་དཔལ་གྱིས་འཕགས་ཏེ། སྤྱི་ཏི་ཡོ་ག་ལ་འཇམ་དཔལ་
རྣམ་པ་དགུ་སྟེ། སྐྱེ་བ་མེད་པའི་འཇམ་དཔལ་དང་། འོད་གསལ་བའི་འཇམ་དཔལ་དང་། ཀ་
དག་ཆེན་པོའི་འཇམ་དཔལ་དང༌། དངོས་མེད་ཟང་ཐལ་གྱི་འཇམ་དཔལ་དང་། །གསལ་བ་
ངང་དྭངས་ཀྱི་འཇམ་དཔལ་དང་། རང་གསལ་སྒྲིབ་མེད་ཀྱི་འཇམ་དཔལ་དང་། རང་བྱུང་
རང་མདངས་ཀྱི་འཇམ་དཔལ་དང་། །རང་སྣང་རང་གྲོལ་གྱི་འཇམ་དཔལ་དང་། བྱར་མེད་བློ་
འདས་ཆེན་པོའི་འཇམ་དཔལ་དང་དགུ་སྟེ། དེ་ལྟར་ཐེག་པ་དགུའི་འཇམ་དཔལ་ལས་སྤྱི་ཏི་
ཡོ་གས་འཕགས་སོ། །ཡང་ན་འཕགས་པ་ནི་ཐེག་པ་རིམ་པ་དགུ་ལས་འཕགས། འཇམ་
པ་ནི་ལྟ་སྒོམ་གྱི་ཟུག་རྔུ་དང་རྩོལ་སྒྲུབ་མེད་པས་འཇམ། དཔལ་ནི་ཀ་དག་བློ་འདས་ཏེ་
རྣལ་འབྱོར་སྐལ་ལྡན་ཡང་རབ་ཀྱི་དཔལ་ལོ། །ཡང་ན་དཔལ་ནི་རྣམ་པར་གསུམ་སྟེ། རྟོགས་
པ་བདག་གི་དཔལ་དང་། ཐུགས་རྗེ་གཞན་གྱི་དཔལ་དང་། བྱར་མེད་བློ་འདས་རྟོགས་པའི་
དཔལ་དང་གསུམ་མོ། །གྱི་ཞེས་པ་རྟོགས་པ་དང་འབྲེལ་བའོ། །མཚན་ཞེས་པ་ནི་མིང་
-21-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༡༽
ངམ་ཚིག་གོ །
དེ་ཡང་མཚན་ལ་གསུམ་སྟེ། མཚན་གྱི་ངོ་བོ་དང་། མཚན་གྱི་ངེས་ཚིག་དང་། མཚན་
གྱི་དགོས་པ་དང་གསུམ་མོ། །ངོ་བོ་ནི་ཡང་དག་པ། ངེས་ཚིག་ནི་དོན་ལ་མཚན་བཏགས་
ཏེ། མཚན་བརྗོད་ལས། དག་པར་བྱེད་ཅིང་སྡིག་སེལ་བའོ། །ཡང་དག་ཅེས་པ་ནི་མི་བསླུ་
བའི་དགོས་པ་མཐར་ཕྱིན་པའོ། །བརྗོད་པ་ཞེས་པ་ནི་རྣམ་པ་གསུམ་སྟེ། མིང་བརྗོད་པ་དང༌།
ཚིག་བརྗོད་པ་དང་། དོན་བརྗོད་པ་དང་གསུམ་མོ། །མིང་བརྗོད་པ་ནི། མཚན་གྱིས་ལྷ་ཚོགས་
གསལ་བའོ། །ཚིག་བརྗོད་པ་ནི། གསལ་དང་དག་པའོ། །དོན་བརྗོད་པ་ནི། ཨ་འབའ་ཞིག་
ཡིན་ཏེ། ཨ་ནི་ཡིག་འབྲུ་ཀུན་གྱི་མཆོག །ཅེས་སོ། །ཡང་མཚན་བརྗོད་ཐབས་ཀྱི་གདམས་
ངག་ནི་དགུ་སྟེ། མཚན་མདོ་ལྟར་བརྗོད་པ་དང་གཅིག །མཚན་གསང་སྔགས་ལྟར་བརྗོད་
པ་དང་གཉིས། མཚན་གཉིས་སུ་མེད་པ་མི་རྟོག་པ་ཆོས་ཉིད་དུ་བརྗོད་པ་དང་གསུམ་མོ།།
ཆོས་ཀྱི་སྐུ་ཐོབ་པར་བྱ་བའི་ཕྱིར་བརྗོད་པ་དང་། ལོངས་སྤྱོད་རྫོགས་པའི་སྐུ་ཐོབ་པར་བྱ་
བའི་ཕྱིར་བརྗོད་པ་དང་། སྤྲུལ་པའི་སྐུ་ཐོབ་པར་བྱ་བའི་ཕྱིར་བརྗོད་པ་དང་། གཞི་སྐྱེ་བ་
མེད་པ་རྟོགས་པར་བྱ་བའི་ཕྱིར་བརྗོད་པ་དང་། ལམ་ཀ་ནས་དག་པར་བྱ་བའི་ཕྱིར་བརྗོད་
པ་དང་། འབྲས་བུ་བློ་འདས་རྟོགས་པར་བྱ་བའི་ཕྱིར་མཚན་བརྗོད་པ་དང་དགུའོ། །འོ་
ན་སྤྱི་ཏི་འདིའི་ལུགས་ཀྱི་མཚན་བརྗོད་དུ་མེད་དེ། ཆོས་ཉིད་ཁོང་གསལ་ལ། རིག་པ་མུ་
མཐའ་གྲོལ། མཚན་བརྗོད་ཚིག་དང་ཡི་གེ་ལས་འདས་ཏེ་བརྗོད་དུ་མེད་པའོ། །ཚིག་ཏུ་
བརྗོད་པ་སྤངས་པ་སྟེ། །ཞེས་སོ། །དཔའ་ཞེས་པ་ནི། གོང་མ་དེ་རྣམས་ཀྱིས་འདོད་ཅིང་
བརྗོད་པར་བྱེད་པའི་ཐབས་ལ་དཔའ་བའོ། །
༈ འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །ཞེས་པ་ནི། འཇམ་
དཔལ་ཅེས་པ་ནི་དོན་རྣམ་པ་གསུམ་སྟེ། ཀུན་རྫོབ་རྒྱ་ཆེ་བའི་འཇམ་དཔལ་དང༌། ཟབ་
པ་དོན་དམ་གྱི་འཇམ་དཔལ་དང་། སྐྱེ་མེད་སྙིང་པོའི་འཇམ་དཔལ་དང་གསུམ་མོ། །ཀུན་
:
-22-

འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པའི་འགྲེལ་པ་རིན་པོ་ཆེ་ཉི་ཟླ་འབར་བའི་སྒྲོན་མ།
རྫོབ་རྒྱ་ཆེ་བའི་འཇམ་དཔལ་ལ་གསུམ་སྟེ། ཐབས་རྒྱ་ཆེ་བའི་འཇམ་དཔལ་དང་། དཀྱིལ་
འཁོར་རྒྱ་ཆེ་བའི་འཇམ་དཔལ་དང་། སྐུ་རྒྱ་ཆེ་བའི་འཇམ་དཔལ་དང་གསུམ་མོ། །དེ་ལ་ཟབ་
པ་དོན་དམ་གྱི་འཇམ་དཔལ་ལ་ཡང་གསུམ་སྟེ། རང་བཞིན་ཟབ་པའི་ཆོས་སྐུ། ངོ་བོ་ཟབ་
པའི་ལོངས་སྐུ། ཐུགས་རྗེ་ཟབ་པའི་སྤྲུལ་སྐུ་དང་གསུམ་མོ། །སྐྱེ་མེད་སྙིང་པོ་ཆོས་ཉིད་ཀྱི་
འཇམ་དཔལ་ལ་ཡང་གསུམ་སྟེ། སྐྱེ་བ་མེད་པའི་འཇམ་དཔལ་དང༌། ཀ་ནས་དག་པའི་
འཇམ་དཔལ་དང༌། དངོས་མེད་བློ་འདས་ཀྱི་འཇམ་དཔལ་དང་གསུམ་མོ། །འཇམ་པ་
ནི་ཟུག་རྔུ་མེད་པར་འཇམ། དཔལ་ནི་གཉིས་ཏེ། རྟོགས་པ་བདག་གི་དཔལ་དང་། ཐུགས་
རྗེ་གཞན་གྱི་དཔལ་ལོ། །རྟོགས་པ་བདག་གི་དཔལ་ནི། གཞི་སྐྱེ་མེད་ཀ་དག་ཏུ་རྟོགས་
པའོ། །ཐུགས་རྗེ་གཞན་གྱི་དཔལ་ནི། དེ་ལྟར་མ་རྟོགས་པ་རྣམས་ལ་སྐྱེ་མེད་ཀ་དག་གི་
དོན་སྟོན་པའོ། །གཞོན་ནུར་ཞེས་བྱ་བ་ལོ་བརྒྱད་པའི་ཆ་བྱད་དུ་བཞུགས་པའོ། །གྱུར་པ་ཞེས་
,,
པ་ནི་ཡང་དག་པའི་སྐྱེ་མེད་ཀ་དག་ཏུ་གྱུར་པའོ། །ཡང་ན་འཇམ་དཔལ་གཞོན་ནུར་གྱུར་པ་
ལ་ཞེས་པ་ནི། འཇམ་དཔལ་ལ་གསུམ་སྟེ། རང་བཞིན་རྒྱུའི་འཇམ་དཔལ། སྒོམ་པ་ལམ་
གྱི་འཇམ་དཔལ། མཐར་ཐུག་འབྲས་བུའི་འཇམ་དཔལ་དང་གསུམ་མོ། །གཞོན་ནུར་ནི་
ངང་དྭངས་གསལ་བའི་ཁྱེའུ་ཆུང་ངོ༌། །གྱུར་པ་ནི་ཆོས་ཉིད་མའི་ཀློང་དུ་གྱུར་པའོ། །ལ་ཞེས་
པ་ནི་གཞིའི་ལ་དང་། དགར་བའི་ལའོ། །ཕྱག་འཚལ་ལོ་ཞེས་པ་ནི་གསུམ་སྟེ། ཐུན་མོང་གི་
ཕྱག་དང་། ཐུན་མོང་མ་ཡིན་པའི་ཕྱག་དང་། ཁྱད་པར་བླ་ན་མེད་པའི་ཕྱག་དང་གསུམ་མོ། །
ཐུན་མོང་གི་ཕྱག་ནི་གོ་སླའོ། །ཐུན་མོང་མ་ཡིན་པའི་ཕྱག་ནི། ཕྱག་འཚལ་བ་ལ་དམིགས་
ཏེ་ཡིད་འཁུ་བ་དང་བྲལ་བའི་དོན་ལ་ཕྱག་འཚལ་བའོ། །ཁྱད་པར་བླ་ན་མེད་པའི་ཕྱག་ནི།
བག་ཆགས་ཐམས་ཅ